62018CO0690_INF
2021 m. gegužės 6 d. Teisingumo Teismo (septintoji kolegija) nutartis
CLCV ir kt. (Dyzelinio variklio valdiklis II)
(Sujungtos bylos C-690/18–C-692/18)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Teisės aktų derinimas – Reglamentas (EB) Nr. 715/2007 – 3 straipsnio 10 punktas – 5 straipsnio 2 dalis – Valdiklis – Motorinės transporto priemonės – Dyzelinis variklis – Teršalų išmetimas – Variklio valdymo kompiuterį veikianti programa – Technologijos ir strategijos, leidžiančios apriboti išmetamų teršalų susidarymą“
1.
Prejudiciniai klausimai – Prejudiciniai klausimai, tapatūs jau išnagrinėtiems jurisprudencijoje – Procedūros reglamento 99 straipsnio taikymas
(SESV 267 straipsnis; Teisingumo Teismo procedūros reglamento 99 straipsnis)
(žr. 58–60 punktus)
2.
Teisės aktų derinimas – Motorinės transporto priemonės – Išmetamų teršalų kiekis iš lengvųjų keleivinių ir komercinių transporto priemonių – Reglamentas Nr. 715/2007 – Valdiklis – Sudedamoji konstrukcijos dalis – Sąvoka – Variklio valdymo kompiuteryje įdiegta arba jį veikianti kompiuterinė programa – Išmetamų teršalų kontrolės sistemai turinti poveikį ir jos veiksmingumą mažinanti kompiuterinė programa – Įtraukimas
(Europos Parlamento ir Tarybos reglamento Nr. 715/2007 3 straipsnio 10 punktas)
(žr. 61 punktą ir rezoliucinės dalies 1 punktą)
3.
Teisės aktų derinimas – Motorinės transporto priemonės – Išmetamų teršalų kiekis iš lengvųjų keleivinių ir komercinių transporto priemonių – Reglamentas Nr. 715/2007 – Valdiklis – Išmetamų teršalų kontrolės sistema – Sąvoka – Technologijos ir strategijos, kuriomis galima sumažinti išmetamų teršalų kiekį tiek jų susidarymo metu, tiek jiems susidarius – Įtraukimas
(Europos Parlamento ir Tarybos reglamento Nr. 715/2007 3 straipsnio 10 punktas)
(žr. 61 punktą ir rezoliucinės dalies 2 punktą)
4.
Teisės aktų derinimas – Motorinės transporto priemonės – Išmetamų teršalų kiekis iš lengvųjų keleivinių ir komercinių transporto priemonių – Reglamentas Nr. 715/2007 – Valdiklis – Sąvoka – Valdiklis, kuriuo nustatomas bet koks su tipo patvirtinimo procedūros vykdymu susijęs parametras, siekiant per šias procedūras pagerinti išmetamų teršalų kontrolės sistemos veikimą – Įtraukimas – Pagerėjimas, kuris gali būti užfiksuotas ad hoc esant įprastoms transporto priemonės naudojimo sąlygoms – Poveikio nebuvimas
(Europos Parlamento ir Tarybos reglamento Nr. 715/2007 3 straipsnio 10 punktas)
(žr. 61 punktą ir rezoliucinės dalies 3 punktą)
5.
Teisės aktų derinimas – Motorinės transporto priemonės – Išmetamų teršalų kiekis iš lengvųjų keleivinių ir komercinių transporto priemonių – Reglamentas Nr. 715/2007 – Gamintojų įsipareigojimai dėl tipo patvirtinimo – Draudimas naudoti išmetamų teršalų kontrolės sistemų veiksmingumą mažinančius valdiklius – Išimtys – Variklio apsauga nuo pažeidimo ar avarijos ir saugus transporto priemonės naudojimas – Apimtis – Valdiklis, tvirtinimo procedūros metu pagerinantis išmetamų teršalų kontrolės sistemos veiksmingumą – Valdiklis, padedantis apsaugoti variklį nuo senėjimo ar užteršimo – Netaikymas
(Europos Parlamento ir Tarybos reglamento Nr. 715/2007 5 straipsnio 2 dalies a punktas)
(žr. 61 punktą ir rezoliucinės dalies 4 punktą)
Rezoliucinė dalis
1.
2007 m. birželio 20 d. Europos Parlamento ir Tarybos reglamento (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos 3 straipsnio 10 punktas turi būti aiškinamas taip, kad variklio valdymo kompiuteryje įdiegta kompiuterinė programa arba variklį veikianti programa, jeigu ji turi poveikį išmetamų teršalų kontrolės sistemai ir mažina jos veiksmingumą, yra „sudedamoji konstrukcijos dalis“, kaip tai suprantama pagal šią nuostatą.
2.
Reglamento Nr. 715/2007 3 straipsnio 10 punktas turi būti aiškinamas taip, kad sąvoka „išmetamų teršalų kontrolės sistema“, kaip ji suprantama pagal šią nuostatą, apima tiek technologijas ir vadinamąją „papildomo išmetamųjų teršalų apdorojimo“ strategiją, kuriomis išmetami teršalai mažinami galutiniu etapu, t. y. po jų susidarymo, tiek technologijas bei strategijas, kurios, kaip ir išmetamųjų dujų recirkuliacijos sistema, mažina išmetamų teršalų kiekį pradiniu etapu, t. y. jų susidarymo metu.
3.
Reglamento Nr. 715/2007 3 straipsnio 10 punktas turi būti aiškinamas taip, kad įtaisas, kuriuo nustatomas bet koks su šiame reglamente numatytos tipo patvirtinimo procedūros vykdymu susijęs parametras, siekiant išmetamų teršalų kontrolės sistemą per šias procedūras padaryti veiksmingesnę esant įprastoms transporto priemonės naudojimo sąlygoms ir taip gauti transporto priemonės tipo patvirtinimą, net jei didesnis jos veiksmingumas taip pat gali būti užfiksuotas ad hoc, yra „valdiklis“, kaip jis suprantamas pagal šią nuostatą.
4.
Reglamento Nr. 715/2007 5 straipsnio 2 dalies a punktas turi būti aiškinamas taip, kad tokiam valdikliui, kuris transporto priemonių išmetamų teršalų kontrolės sistemą sistemingai padaro veiksmingesnę per tipo patvirtinimo procedūras, kad būtų laikomasi šiame reglamente nustatytų ribinių išmetimo verčių ir taip būtų patvirtintas šių transporto priemonių tipas, negali būti taikoma šioje nuostatoje numatyta tokių valdiklių draudimo išimtis, susijusi su variklio apsauga nuo pažeidimų ar avarijos ir saugiu transporto priemonės naudojimu, net jei šis įtaisas padeda užkirsti kelią variklio senėjimui ar užteršimui.